סרגיי פוסקפליס

סרגיי פוסקפליס (ברוסית: Сергей Пускепалис; 15 באפריל 1966 – 20 בספטמבר 2022) היה שחקן ובמאי תיאטרון רוסי, זכה בפרס ניקה עבור תפקידיו בקולנוע ובפרסים נוספים.

ביוגרפיה
סרגיי פוסקפליס נולד בקורסק למשפחה בעלת שורשים ליטאים-בולגרים. בהיותו ילד הוא לעיתים קרובות נסע בתקופת הקיץ לאזור קובנו והיה דובר ליטאית. בשנת 1980 המשפחה עברה לסרטוב. בשנת 1985 פוסקפליס סיים לימודי משחק בסרטוב. בשנת 1988, לאחר סיום שרות בצי של ברית המועצות הוא חזר לעירו. במשך כ-10 שנים הוא עבד בתיאטרון מקומי. בשנת 1999 הוענק לו תואר אמן הכבוד של הפדרציה הרוסית.

בשנת 2001 הוא סיים לימודי  באקדמיה הרוסית לאמנויות התיאטרון במוסקבה. לאחר סיום הלימודים הוא התחיל לעבוד כבמאי תיאטרון בתיאטראות שונות ברוסיה. במקביל לעבודה זו, פוסקפליס המשיך להצטלם בסרטים וסדרות טלוויזיה.

סרגי פוסקפליס החל לשחק בקולנוע בשנת 2003. בשנת 2007 על משחקו בסרט "דברים פשוטים" הוא זכה בפרס ניקה, בפרס בפסטיבל קרלובי וארי ובפרס בפסטיבל "קינוטאבר". בשנת 2010 הוא זכה בפרס דוב הכסף על תפקידו בסרט אחר. בשנת 2018 הוא קיבל פרס נשר הזהב על תפקידו בסדרת טלוויזיה.

בשנת 2022 הוקרנו הסרטים "מריה: להציל את מוסקבה" ו"כנפיים מעל ברלין" בכיכובו, שהוקדשו לאירועי מלחמת העולם השנייה.

היה ידוע בתרומתו האזרחית הגדולה לאוכלוסיות שונות במצוקה ברוסיה, היה פעיל בארגונים התנדבותיים רבים ותורם נלהב למפעלים לאומיים שונים, בין היתר, עזרה הומניטרית במלחמה בדונבאס ובמלחמת האזרחים בסוריה. 

ב-20 בספטמבר 2022 נהרג פוסקפליס בתאונת דרכים כשהיה בדרכו להעביר סיוע ללוחמים רוסים בדונבאס.

הסרט האחרון בהשתתפותו היה האפוס ההיסטורי "לב פרמה".

פילמוגרפיה נבחרת 
 איך סיימתי את הקיץ (2010)
 חיים וגורל (2012)
 מטרו (2013)
 Black  Sea (2014)
 הקרב על סבסטופול (2015)
 שוברת הקרח (2016) 
 סופיה (2016)
 עצי אשוח חדשים (2017)
 בנתיב הייסורים (2017) 
 אורדת הזהב (2018)
 פענוח (2019)
 על הקצה (2020)
 האוסקר הראשון (2022)
 מריה: להציל את מוסקבה (2021)
 כנפיים מעל ברלין (2022)
 לב פרמה (2022)

קישורים חיצוניים 

 
 ביוגרפיה ורשימת סרטים

הערות שוליים

שחקני קולנוע וטלוויזיה רוסים
במאי תיאטרון רוסים
רוסים שנולדו ב-1966
רוסים שנפטרו ב-2022
הרוגי תאונות דרכים